A második LMBT Történeti Hónapot, 2014-ben, a húsz évvel korábbi Szivárvány-ügy kapcsán Kis János filozófus nyitotta meg. 2014-ben összesen 43 programra került sor. 2015-ben a programsorozatot Günter Grau német történész, a meleg holokauszt szakértője nyitotta meg. A megnyitót 37 másik esemény követte. 2016-ban, A dán lány című filmhez kapcsolódóan Susan Stryker amerikai történész, társadalmi nemek szakértő, a transznemű történelem kutatója volt a megnyitó személy. A programsorozat 46 eseményből állt. 2017-ben Hadley Z. Renkin, a CEU Gender Studies Tanszékének tanára volt a megnyitó személy. Az eseményt további 39 program követte. A 2018. évi programsorozatot Takács Judit szociológus, történész, az MTA TK Szociológiai Kutatóintézetének munkatársa nyitotta meg, kapcsolódva Kertbeny Károly személyéhez. A megnyitót 47 program követte, Budapesten kívül Debrecenben, Kecskeméten, Pécsett és Szegeden. 2019-ben, a Stonewall-lázadás 50. és a rendszerváltás 30. évfordulójához kapcsolódva, Tölgyessy Zoltán (Miss Mandarin) és Petróczi Zoltán (Lady Dömper) transzvesztita előadóművészek közösen nyitották meg a programsorozatot. A megnyitót 38 további program követte. 2020-ban, Oscar Wilde perének 125. évfordulójához kapcsolódva Neil McKenna brit író, újságíró és aktivista nyitotta meg az LMBT Történeti Hónapot. A megnyitót 49 további program követte.